open-index/open-wikipedia-markdown huggingface dataset:
Ռամի Ռաբիա

**Ռամի Խիշամ Աբդել Ազիզ Ռաբիա**  (, ), եգիպտացի ֆուտբոլիստ, Կահիրեի «Ալ-Ահլի» ֆուտբոլային ակումբի և Եգիպտոսի ֆուտբոլի ազգային հավաքականի պաշտպան։

## Ակումբային կարերիա
Ռամին իր հայրենի քաղաքի «Ալ-Ահլի» ֆուտբոլային ակումբի սան է։ 2010 թվականի դեկտեմբերի 21-ին «Խարաս Էլ-Խոդուդ» ակումբի դեմ խաղում իր նորամուտն է նշել Եգիպտոսի ֆուտբոլի առաջնությունում։ 2013 թվականի մարտի 10-ին ԵՆՊՊԻ ակումբի դեմ խաղում նա իր առաջին գոլն է խփել «Ալ-Ահլի» ակումբի կազմում։ Կահիրեական ֆուտբոլային ակումբի կազմում Ռամին երկու անգամ հաղթել է ազգային և Աֆրիկայի չեմպիոնների գավաթի լիգաները, ինչպես նաև` Աֆրիկայի չեմպիոնների սուպեր գավաթը և Եգիպտոսի սուպեր գավաթը։

2014 թվականի ամռանը Ռամին տեղափոխվել է պորտուգալական «Սպորտինգ» ակումբ։ Տրանսֆերի գումարը կազմել է 750 հազար եվրո։ 2015 թվականի հունվարի 14-ին Պորտուգալիայի գավաթի` «Բոավիշտա» ակումբի դեմ խաղում նա իր նորամուտն է նշել լիսաբոնյան թիմում։ Նույն թվականին Ռաբիան դարձել է մրցաշարի հաղթող։

2015 թվականի ամռանը Ռաբիան վերադարձել է «Ալ-Ահլի» ակումբ։

## Միջազգային կարերիա
2013 թվականի հունվարի 14-ին Կոտ դ'Իվուարի ֆուտբոլի ազգային հավաքականի դեմ ընկերական խաղում Ռաբիան իր նորամուտն է նշել Եգիպտոսի ֆուտբոլի ազգային հավաքականում։ Մարտի 7-ին Կատարի ֆուտբոլի ազգային հավաքականի դեմ խաղում նա իր առաջին գոլն է խփել իր ազգային թիմում։

2013 թվականին երիտասարդական հավաքականի կազմում Ռաբիան հայտավորվել է Թուրքիայում կայանալիք 2013 թվականի երիտասարդական առաջնությանը։ Առաջնությանը մասնակցել է Իրաքի, Չիլիի և Անգլիայի հավաքականների դեմ խաղերին։

## Գոլեր Եգիպտոսի հավաքականի կազմում

## Ձեռքբերումներ
**Թիմային**

 **«Ալ Ահլի»**
*  Եգիպտոսի ֆուտբոլի առաջնություն — 2010/11
*  Եգիպտոսի ֆուտբոլի առաջնություն — 2013/14
*  Եգիպտոսի ֆուտբոլի առաջնություն — 2015/16
* Եգիպտոսի սուպերգավաթակիր — 2011
* Աֆրիկայի ֆուտբոլի կոնֆեդերացիայի սուպերգավաթակիր — 2013
* Աֆրիկայի ֆուտբոլի կոնֆեդերացիայի հաղթող — 2012
* Աֆրիկայի ֆուտբոլի կոնֆեդերացիայի հաղթող — 2013

 **«[[Սպորտինգ (ֆուտբոլային ակումբ, Լիսաբոն)|«Սպորտինգ» (Լիսաբոն)]]**
* Պորտուգալիայի գավաթակիր — 2014/2015

**Միջազգային**

 **Եգիպտոսի մինչև 20 տարեկանների հավաքական**
*  Աֆրիկայի երիտասարդական գավաթ — 2013
* Բրոնզե` Աֆրիկայի երիտասարդական գավաթ — 2011

## Ծանոթագրություններ

## Արտաքին հղումներ
* 
* 
* Player Profile - Ramy Rabia
* 
* 

Կատեգորիա:Եգիպտացի ֆուտբոլիստներ
Կատեգորիա:Եգիպտոսի հավաքականի ֆուտբոլիստներ
Կատեգորիա:Սպորտինգ Լիսաբոնի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կուանտան

**Կուանտան** (, ), քաղաք Մալայզիայի թերակղզու արևելքում, Պահանգ նահանգի մայրաքաղաքն է։

## Աշխարհագրություն
Գտնվում է Կուանտան գետի գետաբերանի մոտ` դրա` Հարավչինական ծով թափվելու տեղում, Սինգապուրի և Կոտա-Բարու միջև ընկած ճանապարհի մոտավորապես կեսին։

## Բնակչություն
Քաղաքի բնակչությունը կազմում է մոտ 608,000 մարդ, ինչը Կուանտանը դարձնում է երկրի 9-րդ ամենամեծ քաղաքը։ Էթնիկ կազմը հետևյալն է. մալայզացիներ` 57%, չինացիներ` 32%, հնդիկներ` 4%, այլ ժողովուրդներ` 7%։ Քաղաքին բնորոշ է բնակչության բարձր աճը։

## Տնտեսություն և տրանսպորտ
Զարգացած են սննդի, թեթև և նավթաքիմիական արդյունաբերության ճյուղերը։ Տնտեսության մեջ կարևոր դեր է խաղում նաև զբոսաշրջությունը։ Քաղաքից 15 կմ հեռավորության վրա է գտնվում Սուլթան Հաջի Ահմադ Շահ օդանավակայանը, որը կանոնավոր չվերթներ է իրականացնում Պենանգից, Կուալա Լումպուրից և Սինգապուրից։ Սեզոնային չվերթներ գործում են նաև չվերթներ Թայբեյի հետ։ Քաղաքը սպասարկում է Կուանտան նավահանգիստը։

## Տեսարժան վայրեր
Քաղաքի շրջակայքում կան հանգստի վայրեր, այդ թվում՝ Չենկարենգը և Թելուկ-Չեմպեդակը՝ գեղեցիկ լողափերով։ Կուանտանից ոչ հեռու՝ Պեկան փոքր քաղաքում է գտնվում սուլթան Աբու Բակարի Պահանգյան թանգարանը։ Պահանգ նահանգի մայրաքաղաքը 1955 թվականին Կուալա Լիպիսից տեղափոխվել է Կուանտան։

## Եղբայր քաղաքներ
*  Տիբա, Ճապոնիա
*  Հյուստոն, Տեխաս (նահանգ), ԱՄՆ
*  Կուանտանսինգինգի, Ինդոնեզիա

## Պատկերասրահ

Image:Pahang state mosque.jpg|Կուանտանի մզկիթը
Image:Mahkota Square.jpg|Մախկոտի հրապարակը
Image:Kuantan Street - Wall St.jpg|Քաղաքի գլխավոր փողոցը
Image:Kuantan Street 004.jpg|Քաղաքի գլխավոր փողոցը
Image:Kuantan Street - new & old buildings.jpg|Հին ու նոր շենքեր Կուանտանի փողոցներում


## Ծանոթագրություններ

## Արտաքին հղումներ
* Պահանգի կառավարության զբոսաշրջության պաշտոնական կայքը 

Կատեգորիա:1851 թվականին հիմնադրված բնակավայրեր
Կատեգորիա:Մալայզիայի քաղաքներ
Ասլաուգ

**Ասլաուգ** (նաև հայտնի է որպես **Ասլյոուգ**, **Կրակա** և **Կրաբա**), սկանդինավյան դիցաբանության թագուհի, որը հայտնվում է Սնորիի «Էդդա»-ում, «Վյոլսունգների սագա»-ում և Ռագնար Լոդբրոկի սագայում՝ որպես նրա երրորդ կին։

## Ասլաուգի լեգենդ
Ըստ «Սագա Ռագնար Լոդբրոկի մասին» գրքի Ասլաուգը Զիգֆրիդի և Բրյունհիլդայի դուստրն էր, բայց դաստիարակվել է Բրյունհիլդ Գեյմերի խորթ հոր կողմից։ Զիգֆրիդի և Բրյունհիլդայի մահից հետո Գեյիմին մտահոգված էր Ասլաուգի անվտանգությամբ, ուստի նա խորամանկության գնաց աղջկան թաքցնելու համար։ Նա շրջագայել է աղքատ Հարփերի անվան տակ և իր հետ տարել մի եղնիկ որի մեջ էլ տաքնվել էր աղջիկը։

Մի անգամ նրանք ժամանում են Նորվեգիայում գտնվող Լինեսնեսս Սփանգերեյդ, որտեղ գիշերում են գյուղացի Ակեի և նրա կնոջ՝ Գրիմայի տանը:Սակայն ամուսինները սպանում են Գեյմերին և փոքրիկ աղջկան իրենց դուստրը համարեցին և տվեցին Կրակա անվանումը։

Մի անգամ լոգանքի ժամանակ աղջկան տեսնում են  լեգենդար թագավոր Ռագնար Լոդբրոկի զինվորիներից մի քանիսը։ Նրանք հիանում էին Կրակայի գեղեցկությամբ, և հացը, որ թխում էին, այրվեց, երբ Ռագնարը հարցրեց նրանց պատահարի պատճառների մասին, նրանք պատմեցին նրան աղջկա մասին։ Ռագնարը հրավիրեց նրան իր մոտ  բայց որպեսզի ստոգի աղջկա իմաստության չափը նրան հրամայեց որ նա գա ոչ հագնված և ոչ մերկ, ոչ կուշտ և ոչ քաղցած, ոչ միայնակ, այլ ուղեկցվի։ Կրական փաթաթվեց ձկնորսական ցանցում, սոխ կծեց և ուղեկցվեց միայն մեկ շան կողմից։ Ռագնարը հիանալով Կրակայի իմաստությամբ և գեղեցկությամբ նրան առաջարկում է ամաուսնանլ իր հետ  բայց աղջիկը հրաժարվեց  ամուսնանալ մինչև որ Ռագնարը ավարտի իր առաքելությունը Նորվեգիայում։ Նրանք ունեցան չորս որդի Իվար Անոսկրը, Սիգուրտ Օձաչկանին,Վիցերգը և Ուբբեն։

## Ծանոթագրություններ

## Գրականություն
* 
* 

Կատեգորիա:Առասպելական թագուհիներ
Կատեգորիա:Դիցաբանական կերպարներ այբբենական կարգով
Կատեգորիա:Սկանդինավյան դիցաբանություն
Սարաևոյի կինոփառատոն

**Սարաևոյի կինոփառատոն** (), հարավարևելյան Եվրոպայի ամենախոշոր փառատոնը, որը հիմնվել է 1995 թվականին Սարաևոյում։

## Պատմություն
Առաջին փառատոնը անցկացվել է Սարաևոյի պաշարման ժամանակ՝ 1995 թվականի հոկտեմբերի 25-ին մինչև նոյեմբերի 5-ը։ Այն ժամանակ փառատոնը հաճախել են 15 հազար դիտորդ։ Սակայն այժմ փառատոնի լսարանը կազմում է 100 հազար դիտորդ։

## Ծրագիր
* Մանկական ծագիր
* Մրցարան չափահասների համար
* Նոր ուղղություններ
* Նոր ուղղություններ (կարճ մետր)
* Բաց երկնքում
* Համայնապատկեր
* Վավերագրական համայնապատկեր
* Մրցույթային ծրագիր (նկարչական, կարճամետրաժ և վավերագրական կինո)

## «Սարաևոյի սիրտը» մրցանակը լավագույն ֆիլմին

## Ծանոթագրություններ

## Արտաքին հղումներ
* Փառատոնի պաշտոնական կայք

Կատեգորիա:Կինոփառատոներ
Էդդի (լեռ)

**Էդդի** (), լեռնագագաթ Հյուսիսային Ամերիկայում։

Գտնվում է Կալիֆոռնիայում, ԱՄՆ։ Տեղակայված է Քլամաթ լեռներում` Շաստա հրաբխից դեպի արևմուտք։ Լեռան բարձրությունը 2751 մ է ծովի մակարդակից։

Էդդի լեռը ամենաբարձր գագաթն է Թրինիթի շրջանում, բարձրությամբ իններորդը՝ Կալիֆոռնիայում և ամենաբարձր գագաթը ԱՄՆ-ում՝  I-5 ավտոճանապարհից դեպի արևմուտք[1]:  Ձմռանը Էդդի լեռան վրա տեղում է մեծ քանակությամբ ձյուն։

Լեռն անվանակոչվել է ի պատիվ Նելսոն Էդդի Հարվիի, ով տեղափոխվել է այս վայրեր Նյու-Յորք նահանգից 1856 թվականին։ Ավելի ուշ նա դարձել է Շաստա գետի հովտում գտնվող ռանչոյի հաջողակ սեփականատերը։ Լեռան օրիգինալ անվանումը Վինթու լեզվով` *Նամ-մել-բե-լե-սաս-պամ*, ինչը նշանակում է «արևմտյան փայլող լեռ»։

## Ծանոթագրություններ

## Արտաքին հղումներ
* Эдди (англ.). Информационная система географических названий (США), Геологическая служба США. Дата обращения 5 ноября 2012.  (англ.)

Կատեգորիա:ԱՄՆ-ի լեռնագագաթներ
Կատեգորիա:Լեռներ այբբենական կարգով
Սարգիս Ղևոնդյան

**Սարգիս Հարությունի Ղևոնդյան** (), հայ անասնաբույժ։ Անասնաբուժական գիտությունների դոկտոր, պրոֆեսոր։

## Կենսագրություն
Սարգիս Ղևոնդյանը ծնվել է 1904 թվականին, Թիֆլիսում։ Ավարտել է Մոսկվայի անասնաբուժական ակադեմիան։ 1929-1934 թվականներին աշխատել է ԽՍՀՄ հողժողկոմատի անասնաբուժական գլխավոր վարչությունում։ 1934-1936 թվականներին եղել է Երևանի անասնաբուծական-անասնաբուժական ինստիտուտի պրոռեկտոր, 1936-1946 թվականներին՝ ՀԿԿ կենտկոմում (1943-1946 թվականներին՝ քարտուղար), 1946-1947 թվականներին՝ ՀԽՍՀ գյուղնախարար, 1947-1959 թվականներին՝ ՀԽՍՀ ԳԽ նախագահության քարտուղար, 1955-1964 թվականներին՝ ՀԽՍՀ Անասնաբուծության և անասնաբուժության գիտահետազոտական ինստիտուտի տնօրեն, Երևանի անասնաբուծական-անասնաբուժական ինստիտուտի մակաբուծաբանության և անասնաբուժասանիտարական փորձաքննության ամբիոնի վարիչ։

Աշխատանքները վերաբերում են գյուղատնտեսական կենդանիների հիվանդությունների ախտորոշման, կանխարգելման և բուժման միջոցառումների մշակման խնդիրներին։ Առաջարկել է Յոդինոլ պատրաստուկն օգտագործել մանր եղջերավոր անասունների դիկտիոկաուլոզ հիվանդության բուժման նպատակով։

## Մահ
Սարգիս Ղևոնդյանը մահացել է 1976 թվականին, Երևանում։

## Երկեր
* Անասնաբույժի ուղեցույց (ինվազիոն հիվանդություններ), Երևան, 1968։

## Ծանոթագրություններ

Կատեգորիա:Հայ անասնաբույժներ
Կատեգորիա:Անասնաբուժական գիտությունների դոկտորներ
Կատեգորիա:Հայ պրոֆեսորներ
Հսկան (բալլադ)

**Հսկան**, բալլադ, որը գրել է հայ գրող Հովհաննես Թումանյանը։ Բալլադի ծագումը ժողովրդական է։

## Պատմություն
Գրության թվականը հայտնի չէ։

Ինքնագիրը մեզ չի հասել։

Առաջին անգամ «Ույժը» վերնագրով և «Կովկասի առասպելներից» ենթավերնագրով տպագրվել է Թիֆլիսում լույս տեսնող «Հասկեր» ամսագրի, 1908 թվականի 4-րդ համարի 130-137 էջերում։ Դրանից հետո նույն վերնագրով ու «Հատված» նշումով տպագրվել է Բաքվում տպագրված բանաստեղծությունների ժողովածուի 10-15 էջերում։ Այս հրատարակության մեջ հեղինակը կրճատել է 6 տող և ենթավենրագրից հետո ավելացրել «Հաստատված» նշումը։ Բանաստեղծը բալլադը հիմնովին վերջացրել է 1922 թվականին Պոլիսի հրատարակության համար պատրաստելիս։ Կրճատել է ևս 32 տող։ Հրատարակիչները ուշադրություն չդարձնելով Թումանյանի կրճատումների վրա` երկար ժամանակ հրատարակել են նախնական տարբերակները։

## Սյուժե
Շատ հին ժամանակներում ապրում էր մի իշխան, որը շատ ազդեցիկ մարդ էր և իրեն համարում էր աշխարհի ամենահզորը։ Մարդիկ նրան թագավոր էին ասում։ Մի անգամ նրա նախրապաններից մեկը գալիս է և նրան պատմում, որ նախրին հովտում արածացնելու ժամանակ նա մի հսկա է տեսել, որի գլուխը ամպերից անցնում է։ Իշխանը զայրանում է և զորք է հավաքում ու գնում հսկայի դեմ կռվելու։ Հսկան քնած է լինում և հնարավոր չի լինում նրան արթնացնել։ Զորքը շրջապատում է նրան, և հսկան արթնանում է, տեսնում է մարդուկներին, բոլորին բռով վերցնում է, լցնում գրպանը և գնում իր մոր մոտ։ Մայրը շատ բարի էր, և երբ որդին պատմում է եղելությունը, մայրը խղճում է մարդկանց և հրամայում է որդուն բաց թողնել նրանց։ Որդին բաց է թողնում նրանց։

## Ծանոթագրություններ

Կատեգորիա:Հովհաննես Թումանյանի բալլադներ
Կլոդ Նիկոլիե

**Կլոդ Նիկոլիե** (, ), շվեյցարացի առաջին աստղագնացը։ Կատարել է տիեզերական չորս թռիչք. առաջինը՝ Ատլանտիս - STS-46-ը, 1992 թվականին, չորրորդը՝ Դիսքավրի - STS-103-ը, 1999-ին։ Ինդևոր - STS-61 և Դիսքավրի - STS-103 թռիչքների ժամանակ մասնակցել է տիեզերական ուղեծրային *Hubble* հեռադիտակի նորոգման ու սարքավորումներով վերազինման աշխատանքներին։ Ընդ որում՝ իր վերջին թռիչքի ժամանակ հինգ անգամ դուրս է եկել բաց տիեզերք՝ այդ առումով դառնալով Եվրոպական տիեզերական գործակալության առաջին տիեզերագնացը (ընդ սմին՝ բաց տիեզերքում ընդհանուր առմամբ մնացել է ութ ժամ տասը րոպե, որ ամենատևականներից է տիեզերագնացության պատմության մեջ); 2000 թվականին նշանակվել է աստղագնացության գրասենյակի արտատիեզերանավային գորժունեության բաժանմունքի վարիչ՝ միաժամանակ պահպանելով առաջատար աստղագնացի պաշտոնը Եվրոպական տիեզերական գործակալությունում (ԵՏԳ)։

2004 թվականից սկսել է դասավանդել Լոզանի դաշնային պոլիտեխնիկական դպրոցում, որտեղ նրան 2007 թվականին շնորհվել է պրոֆեսորի կոչում։ Այդ նույն տարում ազատվել է ԵՏԳ-ում զբաղեցրած պաշտոնից։

Կլոդ Նիկոլիեն եղել է նաև Շվեյցարական տիեզերական համակարգերի ղեկավար մարմնի անդամ և փորձագետ՝ միմչև այդ կազմակերպության լուծարումը 
: Վաստակը գնահատելով՝ նրան մի շարք պատվավոր կոչումներ են շնորհել, պարգևատրել մեդալներով, մրցանակներով։

## Անձնական կյանք
Կլոդ Նիկոլիեի կինը՝ մեքսիկուհի Սուսաննա Պերեսը 2007 թվականին մահացել է։ Նրանց  դուստրերն են 1974 թ. ծնված Մայան և 1978 թ. ծնված Մարինան։

## Ծանոթագրություններ

## Արտաքին հղումներ
* ESA profile page
* NASA biography
* Spacefacts biography of Claude Nicollier
* Տիեզերական հանրագիտարան
* Կլոդ Նիկոլիեն ԵՏԳ-ի կայքէջում
* Կլոդ Նիկոլիեն Նյու Մեքսիկոյի տիեզերական պատմության թանգարանի միջազգային տիեզերական փառքի սրահում 

Կատեգորիա:Լոզանի համալսարանի շրջանավարտներ
Կատեգորիա:Ժնևի համալսարանի շրջանավարտներ
Կատեգորիա:Շվեյցարացի տիեզերագնացներ
Կատեգորիա:Շվեյցարացի ճանապարհորդներ
Կատեգորիա:Շվեյցարացի ֆիզիկոսներ
Ուսորա (համայնք)

**Ուսորա համայնք** (, ), համայնք Բոսնիա և Հերցեգովինայում։ Վարչականորեն գտնվում է Բոսնիա և Հերցեգովինայի Դաշնությունում։ Համայնքի վարչական կենտրոնն է Ուսորա քաղաքը։

## Բնակչություն

## Տես նաև
* Բոսնիա և Հերցեգովինայի Դաշնության համայնքներ

## Ծանոթագրություններ

## Գրականություն
* Савезни завод за статистику и евиденцију ФНРЈ и СФРЈ, попис становништва 1948, 1953, 1961, 1971, 1981. и 1991. године.

## Արտաքին հղումներ
* Saopćenje Federalnog saveza za statistiku 9.septembar 2009. godine
* Ուսորա համայնքի պաշտոնական կայքէջ  

Կատեգորիա:Բոսնիա և Հերցեգովինայի վարչական բաժանում
Կատեգորիա:Բոսնիա և Հերցեգովինայի Դաշնության համայնքներ
Մուլատա ազգային անտառ

**Մուլատա ազգային անտառ** (), ազգային անտառ Պարա նահանգում, Բրազիլիա։

## Տեղագրություն
Մուլատա ազգային անտառն ունի 216601.41 հա տարածք։ Այն գրեթե հավասարապես բաժանված է Ալենկեր (49.7 %) և Մոնտի Ալեգրի (50.3 %) մունիցիպալիտետների միջև՝ Պարա նահանգում։ Արևմուտքից միացած է Տրոմբետաս պետական պարկին, իսկ հյուսիսից՝ Պարու պետական անտառին։ Անտառը գտնվում է Ամազոն ցածրավայրի հյուսիսում՝ Ամազոն գետի եզրային հարթավայրում։ Գտնվում է 78-732 մետր բարձրության վրա։ Այն ցամաքել է Մաիկուրու, Կուրուա և Կումինապանեմա գետերից։

Մուլատա ազգային անտառը Ամազոն բիոմում է։ Տարեկան տեղումների քանակը 1700 մմ է։ Ջերմաստիճանը տատանվում է 26-ից մինչև 28&nbsp;°C, իսկ միջինը` 26&nbsp;°C է։ Ծածկույթի 53%-ը խիտ խոնավ անտառ է, 5%-ը բաց խոնավ անտառ, իսկ 41%-ը սավաննա-անտառ է։ Սավաննան սփռված է դեպի հարավ։

## Պատմություն
Մուլատա ազգային անտառը ստեղծվել է 2001 թվականի օգոստոսի 1-ին և կառավարվում է Չիկո Մենդեսի Կենսաբազմազանության պահպանության ինստիտուտի կողմից։ 1965 թվականին Ագրարիայի ազգային ինստիտուտի ռեֆորմի կողմից բնակիչների համար ստեղծվեց տարածք՝ իրենց հողերի փոխհատուցման համար։ Խորհրդատվական խորհուրդը ստեղծվել է 2011 թվականի մարտի 30-ին։ Այն դասվում է Բնության պահպանության միջազգային միության VI կատեգորիային (բնական ռեսուրսի կայուն օգտագործմամբ պահպանվող տարածք)։ Այն դասվում է Բնության պահպանության միջազգային միության VI կատեգորիային (բնական ռեսուրսի կայուն օգտագործմամբ պահպանվող տարածք)` անտառային ռեսուրսների կայուն օգտագործման և գիտական հետազոտությունների նպատակներով` շեշտը դնելով հայրենի անտառների կայուն շահագործման մեթոդներին։ Պահպանվող տեսակներից են ամազոնյան լամանտինները (*Trichechus inunguis*)։

2015 թվականի սեպտեմբերին Չիկո Մենդեսի Կենսաբազմազանության պահպանության ինստիտուտը հայտնեց, որ իրենց գործակալները և դաշնային ու ռազմական ոստիկանությունը հայտնաբերել են ազգային անտառներում բացված ճանապարհներ՝ մոտավորապես 6 կիլոմետր և տասնյակ կոտրված ծառեր՝ հիմնականում շատ արժեքավոր։ Նրանք ոչնչացրեցին անտառում հայտնաբերված ծառերն ու թրթուրավոր շարժասարք։

## Ծանոթագրություններ

## Աղբյուրներ
*
*
*
*

Կատեգորիա:Բրազիլիայի ազգային անտառներ
Մատեան ողբերգութեան (4938, Գրիգոր Նարեկացի)

**Գրիգոր Նարեկացի, Մատեան ողբերգութեան** (4938), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4938 թվի տակ։ Ձեռագիրը գրվել է 1390 թվականին Ծերուն գրիչի կողմից Ոստան քաղաքում։ Ծաղկողը եղել է Ծերունը։ Ստացողը եղել է Հովհաննես կաթողիկոսը։ Կազմողը եղել է Թուման։ Գրված է թղթի վրա, որը ունի 26x17 չափս։ Ձեռագիրը կազմված է 294 թերթից։ Ունի նկար Գրիգոր Նարեկացու, կիսախորան և լուսանցազարդ մանրանկարներ։ Կազմը՝ կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ գրչի՝ 1բ, 42բ, 123ա, 226ա, 292բ և այլուր, կազմողի՝ 294ա (1640 թ.):
## Բովանդակություն
* Նորին Ճառք, Ներբողեանք։
* Վարք Գր. Նարեկացւոյ։

## Ծանոթագրություններ

Կատեգորիա:Մատենադարանի ձեռագրեր
Ճառընտիր (4929)

**Ճառընտիր** (4929), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4929 թվի տակ։ Ձեռագիրը գրվել է 15-րդ դարում Բարսեղ սարկավագ գրիչի կողմից։ Ստացողը եղել է Երամբեկ տանուտեր և որդին՝ Կարապետ տանուտերը։ Գրված է թղթի վրա, որը ունի 26x18 չափս։ Ձեռագիրը կազմված է 251 թերթից։ Գրված է երկսյուն, բոլորգրով։ Պահպանակը ունի 3 էջ, գրված է թղթի վրա՝ բոլորգրով, Ավետարան։ Կազմը՝ կաշեպատ տախտակ դրոշմազարդ։ Հիշատակարաններ գրչի՝ 27բ, 176բ, 238ա և այլուր, հետագայի՝ 250բ, 251ա (16-րդ դար)։
## Բովանդակություն
* Ճառք (Գր. Սքանչելագործ, Զաքարիա կթղ., Եփրեմ, Յակ. Արճեցի, Ոսկեբերան, Գեննադիոս, անանունք)։
* Ներբողեանք (Եփրեմ, Եպիփան, Պետ. Սիւնեցի)։
* Պատմութիւնք Կատարմանն մանկանց ի Բեթգեհէմ, Հանդերձից, Դաստառակին և պատկերին Քրիստոսի, Յովսեփայ Գեղեցիկի։
* Տեսիլ Սահակայ։
* Զենոնի եպս-ի Վասն գիւտի նշխարացն Յովհ. Մկրտչի և Աթանագինեայ։
* Վարք և վկայաբանութիւնք։

## Ծանոթագրություններ

Կատեգորիա:Մատենադարանի ձեռագրեր
Աշոտ Ղարաջյան

**Աշոտ Մելիքի Ղարաջյան** (), հայ անասնաբույծ։ Կենսաբանական գիտությունների դոկտոր (1972), պրոֆեսոր (1981)։

## Կենսագրություն
Աշոտ Ղարաջյանը ծնվել է 1923 թվականի նոյեմբերի 29-ին, Հոբարձի (այժմ Լոռու մարզ) գյուղում։ 1953 թվականին ավարտել է Երևանի անասնաբուծական-անասնաբուժական ինստիտուտը։ 1960-1961 թվականներին՝ Երևանի անասնաբուծական-անասնաբուժական ինստիտուտի հեռակա ֆակուլտետի դեկան, 1961-1978 թվականներին՝ գյուղատնտեսական կենդանիների նյութափոխանակության հիմնախնդիրների լաբորատորիայի բաժնի, 1978-1979 թվականներին՝ լաբորատորիայի վարիչ, 1983-1992 թվականներին՝ Հայկական գյուղատնտեսական ակադեմիայի գյուղատնտեսական կենդանիների կերակրման ամբիոնի վարիչ, 1992 թվականից՝ պրոֆեսոր։

Աշխատանքները վերաբերում են գյուղատնտեսական կենդանիների մթերատվության, սննդանյութերի վրա ակտիվ հավելանյութերի ազդեցության խնդիրներին։ Համահեղինակ է «Անասնաբուծության հիմունքներ» (2001) և «Փորձարարական գործի մեթոդները անասնաբուծության մեջ» (2004) բուհական դասագրքերի։

## Երկեր
* Գյուղատնտեսական կենդանիների կերակրում։ Մեթոդական ցուցումներ և առաջադրանքներ զոոտեխնիկական անալիզի լաբորատոր աշխատանքների համար։ Գյուղատնտեսական բուհերի ուսանողների համար։ Մասնագիտությամբ 1506-«Զոոինժեներ» և 1507-«Անասնաբույժ», Երևանի Անասնաբուծական-անասնաբուժական ինստիտուտ, Երևան, Ա. հ., 1983 (համահեղինակ)։
* Գյուղատնտեսական կենդանիների կերակրման պրակտիկում։ Ուսումնական ձեռնարկ բուհերի անասնաբուծական-ինժեներական և անասնաբուժ մասնագիտական ուսանողների համար, 1985, տիտղթ. (Աշոտ Մելիքի Ղարաջյան)։
* Փորձարարական գործի մեթոդները անասնաբուծության մեջ, 2004, տիտղթ. (Ա. Մ. Ղարաջյան)
* Բնական ցեոլիտները գյուղատնտեսությունում։ Ուսումնագիտական ձեռնարկ, Երևան, ՀՊԱՀ, 2009 (համահեղինակ)։

## Ծանոթագրություններ

Կատեգորիա:Հոբարձի գյուղում ծնվածներ
Կատեգորիա:Հայ անասնաբույծներ
Կատեգորիա:Կենսաբանական գիտությունների դոկտորներ
Կատեգորիա:Հայ պրոֆեսորներ
Ալբերտ Ղազարյան

**Ալբերտ Սարգսի Ղազարյան** (), հայ հիգիենիստ, թունաբան։ Բժշկական գիտությունների դոկտոր (2001), պրոֆեսոր (2005): Հիգիենիստների հայկական ընկերակցության նախագահ (2003 թվականից)։

## Կենսագրություն
Ալբերտ Ղազարյանը ծնվել է 1941 թվականի հունիսի 21-ին, Դովեղ (Հայաստանի Տավուշի մարզ) գյուղում։ 1969 թվականին ավարտել է Երևանի բժշկական ինստիտուտը։ 1972-1982 թվականներին աշխատել է «Նաիրիտ» գիտաարտադրական միավորումում, 1982-1993 թվականներին՝ ազգային առողջապահության ինստիտուտի հիգիենայի ամբիոնում (1993 թվականից՝ ամբիոնի վարիչ)։

Աշխատանքները վերաբերում են աշխատանքի հիգիենայի և թունաբանության խնդիրներին։ Սահմանել է քլորոպրենային կաուչուկների արտադրության 10-ից ավելի քիմիական նյութերի թույլատրելի քանակներ։ Համահեղինակ է «Գազահեղուկային քրոմատոգրաֆիան սանիտարահիգիենային հետազոտություններում» (ռուսերեն, 1987), հեղինակ՝ «Բանվորների հիվանդացության ուսումնասիրման եղանակները՝ կապված աշխատանքային պայմանների հետ» ուսումնական ձեռնարկների։

## Անդամակցություն
* Հիգիենիստների հայկական ընկերակցության նախագահ (2003 թվականից)։

## Երկեր
* «Գազահեղուկային քրոմատոգրաֆիան սանիտարահիգիենային հետազոտություններում» (ռուսերեն, 1987, համահեղինակ)։
* «Բանվորների հիվանդացության ուսումնասիրման եղանակները՝ կապված աշխատանքային պայմանների հետ»։ Ուսումնական ձեռնարկ։

## Ծանոթագրություններ

Կատեգորիա:Հայ հիգիենիստներ
Կատեգորիա:Հայ թունաբաններ
Կատեգորիա:Բժշկական գիտությունների դոկտորներ
Կատեգորիա:Հայ պրոֆեսորներ
Կատեգորիա:Երևանի պետական բժշկական համալսարանի շրջանավարտներ
Հորսթ Քյոլեր

**Հորսթ Քյոլեր** (, ), գերմանացի պետական և քաղաքական գործիչ։ Ծնունդով բեսարաբցի գերմանացիների ընտանիքից, որը 1940 թվականին Մոլդովական Ռիշկանա գյուղից տեղափոխվել էր Գերմանիայի կողմից բռնազավթված Լեհաստանի տարածք։

## Կարիերա
1965-1969 թվականներին Քյոլերը Թյուբինգենի համալսարանում սովորել է «քաղաքական տնտեսագիտություն և քաղաքագիտություն» մասնագիտությամբ։ 1969-1976 թվականներին նա Կիրառական տնտեսական վերլուծության ինստիտուտում աշխատել է որպես ասիստենտ։ 1976-1981 թվականներին Հորսթ Քյոլերն աշխատել է տնտեսական դաշնային նախարարությունում։

1982 թվականին Քյոլերն աշխատանքի է անցել ֆինանսների դաշնային նախարարությունում։ 1990-1993 թվականներին նա նախարարության պետական քարտուղարի պաշտոնում զբաղեցրել է կանցլեր Հելմուտ Կոլի պաշտոնը։

1993-1998 թվականներին Քյոլերը գլխավորել Է Գերմանիայի խնայողական բանկերի ասոցիացիան և հաջորդ 2 տարիների ընթացքում ղեկավարել է Լոնդոնում Վերակառուցման և զարգացման եվրոպական բանկը (ՎԶԵԲ)։

## ԱՄՀ տնօրեն
Քյոլերը 2000 թվականի փետրվարի 14-ից մինչև 2004 թվականի մարտի 4-ը զբաղեցրել է Արժույթի միջազգային հիմնադրամի կարգադրիչ տնօրենի պաշտոնը։ Նա որպես իր նպատակ տեսնում էր հիմնադրամի աշխատանքն ավելի թափանցիկ և ճգնաժամային երևույթների կանխմանն ավելի հարմարեցված դարձնելու մեջ։ Նա ամրապնդել է Արժույթի միջազգային հիմնադրամի համագործակցությունը Համաշխարհային բանկի հետ (որն այդ ժամանակ գլխավորում էր Ջեյմս Վուլֆենսոնը) և հանդես է եկել ԱՄՀ-ում որպես լայնածավալ բարեփոխումների նախաձեռնող։

## Գերմանիայի նախագահ
2004 թվականի հուլիսի 1-ից Գերմանիայի նախագահ։ Այդ պաշտոնում ընտրվել է 2004 թվականի ապրիլի 25-ին և երկրորդ ժամկետով վերընտրվել 2009 թվականի մայիսի 23-ին։

Ներքին քաղաքականության մեջ նպատակ էր դրել նախ և առաջ լուծել բնակչության զբաղվածության խնդիրը, պահպանել և ստեղծել նոր աշխատատեղեր, բարելավել կրթական համակարգը և նոր մոտեցումներ գտնել երկրում ժողովրդագրական փոփոխությունների համար։ Նրա կարծիքով՝ իրական հնարավորություն կա  հասարակության մեջ կապեր հաստատել անցյալի և ապագայի միջև, որը հավասար հնարավորություններ է ընձեռում բոլորի համար։

Արտաքին քաղաքականության մեջ պաշտպանել է Գլոբալիզացիայի հումանիտար ասպեկտները, ակտիվորեն աջակցել է աղքատության և աֆրիկյան մայրցամաքի աջակցության արշավին։

1981 թվականից ի վեր Քրիստոնեական-դեմոկրատական միության անդամ է (նախագահի պաշտոնավարման ընթացքում անդամակցությունը կասեցվել է)։

Հրաժարական է տվել 2010 թվականի մայիսի 31-ին։ Հեռացումը պայմանավորված է Գերմանիայի տնտեսական շահերի պաշտպանության համար Բունդեսվերի կիրառման թույլատրելիության վերաբերյալ նախագահի վիճահարույց արտահայտություններով։ Գերմանիայի նախագահի պաշտոնում նրան փոխարինել է Քրիստիան Վոլֆը։

## Ծանոթագրություններ

## Արտաքին հղումներ
* Կենսագրությունը ԱՄՀ կայքում

Կատեգորիա:Գերմանիայի նախագահներ
Կատեգորիա:Թյուբինհեմի համալսարանի շրջանավարտներ
Կատեգորիա:Գերմանիայի քաղաքական գործիչներ
Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ
Կատեգորիա:Գերմանիայի քրիստոնեական-դեմոկրատական միության անդամներ
Կատեգորիա:Գերմանացի պետական գործիչներ
Ճաշոց (4890)

**Ճաշոց** (4890), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4890 թվի տակ։ Ձեռագիրը գրվել է 1313 թվականին Դանիել կրոնավոր գրիչի կողմից Աղթամարում։ Ստացողները եղել են Թովման, Առաքելը (եղբայր)։ Գրված է թղթի վրա, որը ունի 33x23.5 չափս։ Ձեռագիրը կազմված է 290 թերթից։ Գրված է երկսյուն, բոլորգրով։ Ունի կիսախորան, լուսանցազարդ մանրանկարներ։ Կազմը՝ կաշեպատ տախտակ դրոշմազարդ, աստառը՝ դեղին կտավ։ Հիշատակարան գրչի՝ 60ա, 169բ, 240ա, 290բ, հետագայի՝ 5բ (1884 թվական)։

## Ծանոթագրություններ
Ավետարան (4924)

**Ավետարան** (4924), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4924 թվի տակ։ Ձեռագիրը գրվել է 14-րդ դարում ենթադրաբար Հայրապետ գրիչի կողմից, ծաղկող՝ ենթադրաբար Հայրապետ գրիչը։ Ստացողները եղել են Խերը, Գոհարը, Մինիկը։ Գրված է թղթի վրա, որը ունի 26x20 չափս։ Ձեռագիրը կազմված է 256 թերթից։ Գրված է երկսյուն, բոլորգրով։ Ունի տերունական 2, ավետարանիչ 4, խորան 10, խաչ 1, կիսախորան և լուսանցազարդ մանրանկարներ։ Կազմը՝ կաշեպատ տախտակ դրոշմազարդ, աստառը՝ կանաչ մետաքս։ Հիշատակարաններ գրչի՝ 8բ, 105ա, 105բ, 168ա, 168բ, 276ա, 276բ, 348ա, հետագայի՝ 349ա (1594 թ.):

## Ծանոթագրություններ

Կատեգորիա:Մատենադարանի ձեռագրեր
Ավետարան (4926)

**Ավետարան** (4926), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4926 թվի տակ։ Ձեռագիրը գրվել է 16-րդ դարում Գրիգոր գրիչի կողմից։ Ստացողը եղել է Ավետիք եպիսկոպոսը։ Գրված է թղթի վրա, որը ունի 26x17 չափս։ Ձեռագիրը կազմված է 283 թերթից։ Գրված է երկսյուն, բոլորգրով։ Ունի տերունական 15, ավետարանիչ 4, նկար ստացողի՝ 1, խորան 10, կիսախորան, լուսանցազարդ մանրանկարներ։ Կազմը՝ կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ գրչի՝ 9բ, 226բ, 255բ, հետագայի՝ 283բ (17-րդ դար)։

## Ծանոթագրություններ

Կատեգորիա:Մատենադարանի ձեռագրեր
Մարկ Կինսելա

**Մարկ Կինսելա** (, ), իռլանդացի ֆուտբոլիստ, կիսապաշտպան։ Ներկայումս զբաղեցնում է «Դրոեդա Յունայթեդ» ակումբի գլխավոր մարզչի պաշտոնը։ 2002 թվականի աշխարհի առաջնության մասնակից։

## Ակումբային կարիերա
Կինսելի պրոֆեսիոնալ կարիերան սկսել է «Կոլչեստեր Յունայթեդ» ակումբում, որի հիմնական թիմում դեբյուտը նշել է 1989 թվականին։ 1996 թվականին 150 հազար ֆունտ ստերլինգով տեղափոխվել է «Չարլտոն Ատլետիկ», որտեղ անցկացրել է իր կարիերայի լավագույն տարիները, Չարլտոնում դարձել է թիմի առաջատար և ավագ, նրա հետ դուրս եկել Պրեմիեր Լիգա։ Չարլտոնից հետո Կինսելը խաղացել է ևս մի քանի ակումբներում, սակայն ոչ մի տեղ չի հասել իր նախկին մակարդակին։

## Կարիերան հավաքականում
Ազգային հավաքականի կազմում Կինսելան անցկացրել է 48 հանդիպում, խփել է 3 գոլ։ Մասնակցել է 2002 թվականի աշխարհի առաջնությանը։

## Մարզչական կարիերա
Ֆուտբոլիստի կարիերան ավարտելուց հետո Կինսելան մեկ հանդիպում է անցկացրել «Ուոլսոլ»-ի գլխավոր մարզիչի պաշտոնակատարի կարգավիճակում։ Հետագայում աշխատել է «Չարլտոն Ատլետիկ»-ի պահեստային թիմի մարզիչ, մարզել է «Դեյվենտրի Թաուն»-ը, 2012-2014 թվականներին աշխատել է «Կոլչեստեր Յունայթեդ»-ում՝ որպես մարզչի օգնական։ 2015 թվականից իռլանդական «Դրոդա Յունայթեդ» ակումբի առաջին թիմի մարզիչը։

## Ձեռքբերումներ
; Կոլչեստեր Յունայթեդ
* Անգլիայի Ֆուտբոլային կոնֆերանսի չեմպիոն՝ 1991/92
* Ֆուտբոլային ասոցիացիայի գավաթակիր՝ 1991/92

; Չարլտոն Ատլետիկ
* Անգլիայի առաջին դիվիզիոնի չեմպիոն՝ 1999/00

; Անհատական
* Անգլիայի ֆուտբոլային լիգայի երրորդ դիվիզիոնի տարվա թիմում՝ 1995/96
* Անգլիայի ֆուտբոլային լիգայի առաջին դիվիզիոնի տարվա թիմում՝  1999/00
* Կոլչեստեր Յունայթեդ-ի տարվա լավագույն ֆուտբոլիստ՝ 1993/94, 1995/96
* Չարլտոն Ատլետիկ-ի տարվա լավագույն ֆուտբոլիստ՝ 1997/98, 1998/99

## Ծանոթագրություններ

## Արտաքին հղումներ
* 
* Профиль на premierleague.com

Կատեգորիա:1972 ծնունդներ
Կատեգորիա:Աստոն Վիլլայի ֆուտբոլիստներ
Կատեգորիա:Իռլանդացի ֆուտբոլային մարզիչներ
Կատեգորիա:Իռլանդացի ֆուտբոլիստներ
Կատեգորիա:Իռլանդիայի հավաքականի ֆուտբոլիստներ
Կատեգորիա:Չառլտոն Ատլետիկի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Վեստ Բրոմվիչ Ալբիոնի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Օգոստոսի 12 ծնունդներ
Կատեգորիա:Ֆուտբոլային մարզիչներ այբբենական կարգով
Ճառընտիր (4880)

**Ճառընտիր** (4880), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4880 թվի տակ։ Ձեռագիրը գրվել է  17-րդ դարում։ Ստացողը եղել է Տեր Մարգար Գուլմենցը։ Գրված է թղթի վրա, որը ունի 32X22 չափս։ Ձեռագիրը կազմված է 316 թերթից։ Գրված է երկսյուն, բոլորգրով։ Ունի լուսանցազարդ մանրանկարներ։ Կազմը՝ կտավ, աստառը՝ դրոշմազարդ կտավ։ Հիշատակարաններ ստացողի՝ 6ա, 10բ, 14ա, 18ա և այլուր, հետագայի՝ 238բ (1729 թվականին), 209բ (18-րդ դար)։
## Բովանդակություն
* Ճառք, Խրատք, (Ներսես Շնորհալի, Ոսկեբերան, Թեոփիլոս, Գեորգ Սկետացի, Եղիշէ, Սարգիս Շնորհալի, Գրիգոր վարդապետ, Վարդան Այգեկցի, Հովհաննես Գառնեցի, Եփրեմ, Բարսեղ Կեսարացի, Անանիա վարդապետ)։
* Տեսիլք՝ Աթանասի, Հովհաննես Կողեռնի, Մարիամու, Գրիգոր Լուսավորչի։
* Դաշանց թուղթ։
* Թուղթ Պիղատոսի առ Տիբերիոս։
* Պատմիւնք Գետարդել ս. Նշանին, Խաչին, որ եղև ի ձեռն Մեծին Ներսիսի, Փոխմանն Աստուածածնի, Ծննդեանն Աստուածածնի, Գալստեան մոգուց, Քառասնօրեայ զայստեանն ի տաճար։ 
* Ի Հարանց վարուց։
* Հարցմունք Աթանասի և պատասխանիր Կիւրդի։
* Պատճառ Աւազ Բ, Գ շաբաթուն։
* Խօսք իմաստնոց։
* Աւանզութիւն հրէից վասն ողորմութեան։
* Ներսես Շնորհալւոյ Վասն վերջին ժամանակին։
* Վարք և վկայաբանութիւնք։
## Ծանոթագրություններ
Ավետարան (4891)

**Ավետարան (4891)**, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» ներկայացված է 4891 թվի տակ։ Ձեռագիրը գրվել է 13-րդ դարում (1269 թվականից առաջ), 1269 թվականին Զարավար (Ա), Ստեփանոս (Բ) գրիչների կողմից Վահկա բերդ (Բ)-ում։ Ստացողները եղել են Անդրեաս քահանա (Ա)-ն, Մարտիրոս քահանա (Բ)-ն։ Գրված է թղթի վրա, որը ունի 31x22 չափս։ Ձեռագիրը կազմված է 250 թերթից։ Գրված է երկսյուն, բոլորգրով։ Ունի կիսախորան, լուսանցազարդ մանրանկարներ։ Կազմը՝ կաշեպատ տախտակ դրոշմազարդ։ Հիշատակարան գրչի՝ 71ա (13-րդ դար), 248բ (1269 թվական), հետագայի՝ 250ա (15-րդ դար)։

## Ծանոթագրություններ
Ավետարան (4923)

**Ավետարան** (4923), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4923 թվի տակ։ Ձեռագիրը գրվել է 1403 թվականին Դանիել և հայրը՝ Կարապետ քահանա գրիչների կողմից Աղթամարում։ Ծաղկողը՝ Զաքարա փիլիսոփա։ Ստացողը եղել է Մխիթար քահանան։ Կազմողը՝ Մկրտիչ եպիսկոպոս։ Գրված է թղթի վրա, որը ունի 27x18 չափս։ Ձեռագիրը կազմված է 264 թերթից։ Գրված է երկսյուն, բոլորգրով։ Ունի տերունական 13, ավետարանիչ 4, նկար ստացողի 1, խորան 10, կիսախորան և լուսանցազարդ մանրանկարներ։ Հիշատակարաններ գրչի՝ 11ա, 86բ, 132բ, 259բ, կազմողի՝ 133ա (1536 թ.), հետագայի՝ 262ա (1431 թ.), 262բ (15-րդ դար), 263ն (1566 թ.), 1ա, 264ա (1633 թ.):

## Ծանոթագրություններ

Կատեգորիա:Մատենադարանի ձեռագրեր
Քիթ Ալան

**Քիթ Ալան** (), ամերիկացի հեռուստադերասան և սցենարիստ, ավելի հայտնի է «Z ազգը» սերիալում կատարած Մյորֆիի դերով։

## Կենսագրություն
Քիթ Ալանը ծնվել և մեծացել է Կալիֆոռնիա նահանգի Սակրամենտո քաղաքում։ Ավարտել է Դրամատիկական արվեստի ամերիկյան համալսարանը։

## Կարիերա
Հեռուստատեսությունում նորամուտը նշել է 2000 թվականին, նկարարահանվել է «Հմայվածները», «Բաֆին՝ վամպիրներ ոչնչացնողը», «C.S.I. հանցագործության վայրը», «Աստղային ճանապարհ։ Էնթերփրայզ», «Կլինիկա» և շատ այլ ուրիշ սերիալների էպիզոդներում։

2011 թվականին հանդես է եկել որպես «11/11/11» սարսափ ֆիլմի ռեժիսոր, պրոդյուսեր և սցենարիստ, որը միանգամից թողարկվել է DVD-ով։ Ֆիլմը հանդիսանում է «11-11-11»-ի մոքբաստերը և ստացել է բացասական արձագանքներ։

2012 թվականին Ալանը գրել է «Զոմբիների ապստամբությունը» մարտֆիլմի սցենարը, իսկ 2013 թվականին դարձել է «Զոմբիների գիշերը» սարսափ ֆիլմի սցենարի հեղինակը։ Երկուսում էլ նա խաղացել է երկրորդական դերեր։ 2014 թվականրին դերասանը խաղացել է «Z ազգը» սերիալի գլխավոր դերերից մեկում և արժանացել ճանաչման։

## Ֆիլմագրություն

## Ծանոթագրություններ

## Արտաքին հղումներ
* 

Կատեգորիա:21-րդ դարի ամերիկացի տղամարդ դերասաններ
Կատեգորիա:21-րդ դարի դերասաններ
Կատեգորիա:Ամերիկացի պրոդյուսերներ
Կատեգորիա:Ամերիկացի ռեժիսորներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Թատերական արվեստների ամերիկյան ակադեմիայի շրջանավարտներ
Լորեյն

**Լորեյն** (), քաղաք Ամերիկայի Միացյալ Նահանգների Օհայո նահանգի Լորեյնի շրջանում։ Տեղակայված է Կլիբլենդից հարավ, Էրի լճի ափին։ Քաղաքում է գտնվում «Ford Motor Company» գործարանը, որը դադարել է աշխատել 2005 թվականի դեկտեմբերի 14-ին։

## Աշխարհագրություն
Ըստ ԱՄՆ-ի բնակչության մարդահամարի բյուրոյի տվյալների՝ Լորեյնի տարածքը կազմում է 62,8 քառակուսի կիլոմետր, որից 62,2-ը ցամաք է, իսկ 0,6-ը՝ ջուր (0,95 %)։

## Բնակչություն

2010 թվականին երկրի տարածքում ապրում էր 64 097 մարդ (47,5 %-ը տղամարդիկ, 52,5 % կանայք), հաշվվում էր 25 529 տնային տնտեսություն և 16 368 ընտանիք։ Քաղաքի տարածքում կառուցված էր 29 144 շինություններ՝ միջին խտությունը 475,4 շինություն մեկ քառակուսի կիլոմետր ցամաքի վրա։ Ռասայական կազմը. 67,9 %՝ սպիտակամորթներ, 0,5 %՝ բնիկ ամերիկացիներ, 17,6 %՝ աֆրոամերիկացիներ։

Բնակչության տարիքային կազմը՝ ըստ 2010 թվականի մարդահաարի, հետևյալն է. 26,7 %՝ մինչև 18 տարեկաններ, 4,1 %՝ 18-ից 21 տարեկաններ, 55,3 %՝ 21-65 տարեկաններ և 13,9 %՝ 65 և բարձր։ Բնակչության միջին տարիքը 36,8 տարեկան է։ Լորեյնում յուրաքանչյուր 100 կնոջ բաժին է ընկնում 90,5 տղամարդ, իսկ 100 չափահաս կնոջ՝ 86,6 նույն տարիքի տղամարդ։

25 529 տնային տնտեսություններից 64,1 %-ը հենց ընտանիքներ են. 37,1 %-ը միաին ապրող ամուսնացած ընտանիքներ (13,5 %-ը ունեն մինչև 18 տարեկան երեխաներ), 21,0 %-ը առանց ամուսնու ապրող կանայք, 6,1 %-ը առանց կնոջ ապրոց տղամարդիկ։ 35,9 %-ը ընտանիքներ չունեին։ Միջինում տնային տնտեսություններ վարում են 2,48 մարդ, իսկ ընտանիքը միջինում ունի 3,09 անդամ։ Միայնակ ապրում են բնակչության 30,8 %-ը, 11,5 %-ը կազմում են միայնակ ապրող հասակավոր մարդիկ (65 տարեկանից բարձր)։

## Տնտեսություն
2015 թվականին 16 տարին լրացած 49 249 մարդուց աշխատում էին 25 513-ը։ 2014 թվականի ընտանիքների միջին եկամուտը գնահատվում էր 42 702 $, տնային տնտեսություններինը՝ 35 042 $: Մեկ անձի տարեկան եկամուտը կազմում էր 18 921 $. տղամարդկանց միջին տարեկան եկամուտը կազմում է 40 347 ԱՄՆ դոլար, իսկ կանանցը՝ 30 574:

## Ծանոթագրություններ

## Արտաքին հղումներ
* ԱՄՆ-ի աշխարհագրական անվանումների տեղեկատվական համակարգ։ Լորեյն

Կատեգորիա:1807 թվականին հիմնադրված բնակավայրեր
Կատեգորիա:Օհայոյի քաղաքներ
Hope (երգ, The Chainsmokers)

**«Hope»**, ամերիկյան DJ/պրոդյուսերական The Chainsmokers-ի խմբի երգը։ Թողարկվել է 2018 թվականի դեկտեմբերի 14-ին *via Disruptor Records*-ի և *[[Columbia Records]]*-ի կողմից՝ Վայնոնա Օուքի հետ համատեղ։

## Նախապատմություն
*Dancing Astronaut*-ը երգը նկարագրել է որպես «ռիթմ և լույսի սինթետիկ նմուշներ, որոնք ստեղծում են արևադարձային հաուսի զգացում՝ ավելացնելով հանգստացնող հետին պլան։ *«Hope»*-ը թողարկվել է որպես *The Chainsmokers*-ի *Sick Boy* երկրորդ ստուդիական ալբոմի վերջին սինգլ։ Երգը «սիրվելու ցանկության» մասին է։

## Տեսահոլովակ
Լիրիկական տեսահոլովակը թողարկվել է 2018 թվականի դեկտեմբերի 14-ին։ Այն նկարահանվել է *The Chainsmokers*-ի և Վայնոնա Օուքի մասնակցությամբ, որոնք պառկած են հատակին և շրջապատված գունավոր, փայլող լույսերով։ Օուքը, լինելով հիմնական դերակատարը, տեսահոլովակում հայտնվում է դարչնագույն թրենչով և կարմիր ֆլանելե վերնաշապիկով։

## Անձնակազմ
Վերցված  է ալբոմի ուղեկցող նշումներից՝ *[[Spotify]]* և *Tidal*։
* Էնդրյու Թեգարթ - երգի հեղինակ, վոկալ
* Ալեքս Փոլ - երգի հեղինակ, պրոդյուսեր
* Քրիս Լիոն - երգի հեղինակ, պրոդյուսեր
* Քեյթ Մորգան - երգի հեղինակում
* Միշել Մանսինի - ձայնագրություն
* Ջորդան Սթիլվել - համադրություն, ձայնագրություն 
* Վայնոնա Օուք - վոկալ, երգի հեղինակ

## Հիթ-շքերթներ

## Ծանոթագրություններ

Կատեգորիա:2018 սինգլներ
Սկանդալ Բոհեմիայում

**«Սկանդալ Բոհեմիայում»** (), Արթուր Կոնան Դոյլի «Շերլոկ Հոլմսի արկածները» ժողովածուի առաջին պատմվածքը։ Առաջին անգամ հրատարակվել է 1891 թվականին Strand Magazine-ում։ Շերլոկ Հոլմսի մասին պատմող իր սիրելի 12 պատմվածքների շարքում Կոնան Դոյլը այս պատմվածքը դասել է հինգերորդ տեղում։

## Սյուժե
Շերլոկ Հոլմսին է դիմում դեմքը թաքցրած մի ազնվական, ով ներկայանում է որպես կոմս ֆոն Քրամ։ Հետախույզը դիմակահանդեսին չի խաբվում, նա այցելուին դիմում է «ձերդ գերազանցությունով» և ասում է նրա անունը՝ Վիլհելմ Գոտտսրեյխ Սիգիզմունդ ֆոն Օրմշտեյն, Քասել Ֆելշտեյնի իշխան և Բոհեմիայի թագաժառանգը։ Հաճախորդին շանտաժ է անում արկածախնդիր Իրեն Ադլերը, ում հետ ժամանակին թագավորը մոտ է եղել, սակայն հետագայում բաժանվել է։ Հիմա թագավորը պատրաստվում է ամուսնանալ իր ծագմանը համապատասխան կնոջ հետ, իսկ Իրենը սպառնում է խափանել հարսանիքը, ընտանիքին ուղարկելով իր և Օրշտեյնի համատեղ լուսանկարը։ Թագավորը ցանկանում է, որպեսի Հոլմսը ամեն կերպ ձեռք բերի այդ լուսանկարը։ Նախկինում նա արդեն վարձել է գողերի, նրանք խուզարկել են Իրենին և նրա ամբողջ տունը, սակայն լուսանկարը չեն գտել։

Առաջադրանը այդքան էլ դուր չի գալիս Հոլմսին, սակայն նա գործի է անցնում։ Հետախուզման ընթացքում Հոլմսը, ով լոնդոնյան գրումի տեսքով հետևում է Իրենի տանը և իր ձիավոր գործընկերներից տեղեկություն է հավաքում, եկեղեցում է հայտնվում այն պահին, երբ Իրենը և նրա սիրեցյալը՝ փաստաբան Գոդֆրի Նորտոնը, ցանկանում են պսակվել, սակայն քահանան կտրականապես մերժում է կատարել արարողությունը, քանի որ զույգը վկաներ չունի։ Հոլմսի՝ «եկեղեցու պատահական այցելուի» հայտնվելը լուծում է խնդիրը։ Նրան հրավիրում են որպես վկա և նա, իր ծառայության համար, Իրենրից ոսկյա սովերեն է ստանում։

Հոլմսը քահանայի տեսք է ընդունում և, Վաթսոնի և վարձու մարդկանց միջոցով, շեղող գործողություն է իրականացնում, որը թույլ է տալիս նրան ներխուժել Իրենի տուն և իմանալ, թե որտեղ է լուսանկարը։ Հաջորդ օրը, երբ թագավորի հետ միասին գնում են Իրենի տուն, նրանք թաքստոցում միայն մի նամակ են գտնում։ Իրենը գրում է, որ ամուսնանում է և այլևս չի պատրաստվում խոչընդոտել թագավորի ամուսնությանը։ Նամակին կցված լուսանկարը, որտեղ միայն Իրենն է պատկերված, Շերլոկ Հոլմսը իրեն է թողնում, որպես, իր կարծիքով, ոչ այդքան հաջողակ գործի վարձատրում։ Իրեն Ադլերը ընդմիշտ մնում է Հոլմսի համար իդեալական կին, միակը, ում կողմից նա պարտություն է կրել, նա, ում նա անվանում է «Այդ կինը» (անգլերեն՝ The Woman)։

## Սխալներ
Պատմվածքի գործողությունները տեղի են ունենում 1888 թվականի մարտին և Վաթսոնը նշում է վերջերս ամուսնանալու մասին։ Սակայն Վաթսոնը և Մերի Մորստենը, ով «Չորսի նշանը» պատմվածքի հերոսուհին է, ամուսնացել են 1888 թվականի վերջին։ Բացի այդ, նշվում է Հոլմսի 1889 թվականին սպանված Տրեպովի գործի համար Օդեսա մեկնելու մասին։

## Էկրանավորում
* 1983՝ «Ագռայի գանձերը»՝ սովետական հեռուստասերիալ։
* 1984՝ «Սկանդալ Բոհեմիայում»՝ բրիտանական հեռուստասերիալի առաջին սերիան։
* 2001՝ «Թագավորական սկանդալ»՝ կանադական հեռուստատեսային ֆիլմ։
* 2009՝ «Շերլոկ Հոլմս»՝ մարտական դետեկտիվ։
* 2011՝ «Շերլոկ»՝ բրիտանական հեռուստասերիալ։

## Ծանոթագրություններ

## Արտաքին հղումներ
* Պատմվածքը standardebooks.org կայքում

Կատեգորիա:1891 պատմվածքներ
Կատեգորիա:Անգլերեն գրականություն
Կատեգորիա:Անգլերեն գրքեր
Կատեգորիա:Արթուր Կոնան Դոյլ
Կատեգորիա:Արթուր Կոնան Դոյլի ստեղծագործություններ
Կատեգորիա:Շերլոկ Հոլմս
Անարխիստական սիմվոլիկա

thumb|А տառը շրջանի մեջthumb|100px|left|А-ն փանք ոճի մեջՇրջանագծի մեջ ներառված А տառն այսօր անարխիայի ամենատարածված նշաններից է։ Այդ մոնոգրամը բաղկացած է մեծատառ «А»-ից, որը շրջապատված է մեծատառ «O»-ով։ «А»-ն առաջացել է բազմաթիվ եվրոպական լեզուներում անարխիա և անարխիզմ բառերի սկզբնատառից, որը նույն տեսքն ունի ինչպես լատիներենում, այնպես էլ կյուրեղագրում։ «О» տառը նշանակում է «կարգ» ()։ Միասին դրանք նշանակում են «Անարխիան կարգուկանոնի մայրն է», որը Պրուդոնի հանրաճանաչ արտահայտությունն է։
Այդ նշանագրի Unicode-ի կոդը՝ (Ⓐ) — U+24B6։

## Անարխիստական սև խաչ
thumb|Անարխիստական սև խաչ

«Անարխիստական սև խաչ» կազմակերպության գլխավոր խնդիրը բոլոր բանտերի լիկվիդացումն է։ Այն առաջին անգամ առաջացել է Ցարական Ռուսաստանում որպես կազմակերպություն, որն աջակցում է քաղաքական բանտարկյալներին։ Նրանց խորհրդանիշը սև խաչն է, որը պսակված է սեղմված բռունցքով, խորհրդանշով, որը նույնպես կապված է անարխիզմի հետ և նշանակում է իշխանության ժխտում։ Բռունցքը նաև նշանակում է միություն, քանի որ «թույլ մատները, միանալով, առաջացնում են ամուր բռունք»։

## Սև կատու
Սև (նաև վայրի), կորացված մեջքով և դուրս ցցված եղունգներով կատուն, սերտ կապված է անարխիզմի, հատկապես՝ անարխոսինդիկալիզմի հետ։ Խորհրդանիշի դիզայնը մշակել է Ռալֆ Չապլինը, որը կարևոր դեր էր խաղում «Աշխարհի արդյունաբերական աշխատավորներ» (*Industrial Workers of the World — IWW*) կազմակերպությունում։

## Փայտե կոշիկ
thumb|Փայտե կոշիկ

Փայտե կոշիկը օգտագործվել է անարխիստների կողմից որպես խոհրդանիշ 19-րդ և 20 դարասկզբին։ Այժմ խորհրդանիշը գրեթե մոռացված է։ «Սաբոտաժ» բառը հավանաբար առաջացել է ֆրանսիական կոշիկի *սաբո* անվանումից։ Այդպես է կոչվել հոլանդական արհմմիութենական գործիչների մարտավարությունը։ Նրանք շպրտում էին փայտե կոշիկները գործարանային հաստոցների մեխանիզմի մեջ՝ խաթարելով դրանց աշխատանքը։

## Դրոշներ
Անարխիստական կազմակերպությունների դրոշները, որպես կանոն, կամ սև են, կամ էլ հավասարապես բաժանված են սևով և այլ գույնով՝ նշելով անարխիզմի այս կամ այն ուղղության պատկանելիությունը։ Ավելի հաճախ դրոշը բաժանված է հորիզոնական գծով երկու մասի, որից մեկը սև է, իսկ մյուսը կարմիր, կանաչ և այլն։

### Սև դրոշ
thumb|190px|left|Սև անարխիստական դրոշ[<span class="mw-reflink-text">[1]</span>](https://hy.wikipedia.org/wiki/%D5%84%D5%A1%D5%BD%D5%B6%D5%A1%D5%AF%D5%AB%D6%81:VdmBrmyn%2F%D4%B1%D5%BE%D5%A1%D5%A6%D5%A1%D6%80%D5%AF%D5%B22)Սև գույնը ասոցացվում է անարխիզմի հետ 1880 թվականից։ Շատ անարխիստական խմբավորումների անունը պարունակում է «սև» բառը։

Սև դրոշը օգտագործվում է նաև ծովահենների կողմից։

## Ծանոթագրություններ

## Արտաքին հղումներ
* Symbols of Anarchism on Anarchism.net
* Կարմիր-սև դրոշ
* The Symbols of Anarchy on infoshop.org

Կատեգորիա:Անարխիզմ
Կատեգորիա:Խորհրդանիշներ
Ժողովածու (4909)

**Ժողովածու** (4909), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4909 թվի տակ։ Ձեռագիրը գրվել է 1518 թվականին Հովհաննես կաթողիկոս գրիչի կողմից Կերդե անապատում։ Ստացողը եղել է Հովհաննես կաթողիկոսն։ Գրված է թղթի վրա, որը ունի 26x18 չափս։ Ձեռագիրը կազմված է 518 թերթից։ Գրված է երկսյուն, բոլորգրով։ Կազմը՝ կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ գրչի ՝ 4բ, 341բ, 455բ, 513ա և այլուր, հետագայի՝ 5ա, 350ա, 392բ, 415բ և այլուր (17-րդ դար), 330բ (1741 թ.):
## Բովանդակություն
* Ճառք, Քարոզք, Խրատք (Գր. Տաթևացի, Եփրեմ, Անանիա վրդ., Յովհան Մանդակունի, Վարդ. Այգեկցի, Կիպրիանոս, Նեգոս, անանունք)։
* ի Մարկոսի Մեկնութենէն։
* Յակ. Ղրիմեցւոյ Կտակ Աւագ ուրբաթու։

## Ծանոթագրություններ

Կատեգորիա:Մատենադարանի ձեռագրեր
Բեքիմ Բալյայ

**Բեքիմ Աբդյուլ Բալյայ** (, ), ալբանացի ֆուտբոլիստ, խաղացել է հարձակվողի դիրքում, հանդես է գալիս ռուսական «Ախմատ» ակումբում և Ալբանիայի ազգային հավաքականում։

## Ակումբային գործունեություն
Բեքիմ Բալյայն իր կարիերան սկսել է ալբանական «Վլազնիա» ակումբի կազմում։ Արդեն 17 տարեկանում Բալյայը առաջին անգամ հանդես է եկել բարձր մակարդակի խաղերում՝ 2008 թվականի մայիսի 17-ին Լեժա քաղաքում Բեսելիդյա ակումբի դեմ արտագնա խաղում դուրս գալով փոխարինման։ 2009/2010 մրցաշրջանում Բալյայը դարձել է «Վլազնիյա» ակումբի հիմնական կազմի խաղացող։ 2010 թվականի ապրիլին մեկ այլ ալբանացի երիտասարդ ֆուտբոլիստ՝ Ռոշի Օդիսեի հետ նա դիտարկվել է ֆրանսիական ՊՍԺ-ի կողմից, երկուսի դեպքում էլ ավարտվել է անհաջող։ 2010 թվականի հունիսի 17-ին Բալյայը 4 տարվա պայմանագիր է կնքել թուրքական «Գենչլերբիրլիգա» ակումբի հետ։ Թուրքական սուպերլիգայում նա անցկացրել է միայն մեկ խաղ, դուրս է եկել փոխարինման 90-րդ րոպեին «Գալաթասարայ» ակումբի դեմ արտագնա խաղում, որտեղ նրա թիմը հաղթել է։ 2011 թվականի սկզբին Բալյայը պայմանագրի երկու առաջարկ է ստացել ալբանական «Վլազնիա» և «Տիրանա» ակումբներից։ Հունվարի 20-ին նա կնքել է երկամյա պայմանագիր «Տիրանա» ակումբի հետ, որի դիմաց նա մեկ մրցաշրջանում ստացել է €70 000, փոխարենը «Վլազնիա» ակումբն առաջարկել է €50 000։ 2011 թվականի օգոստոսի 18-ին Բեքիմ Բալյայը խփել է Ալբանիայի Սուպերգավաթի միակ և հաղթական գոլը։

2016 թվականին հրավիրվել է Ախմատ ՖԱ։

## Հավաքականում
Բեքիմ Բալյայը Ալբանիայի հավաքականի կազմում խաղեր է անցկացրել պատանեկան և երիտասարդական մակարդակներում։ 2010 թվականի փետրվարի 17-ին նա ազգային գլխավոր թիմում կատարել է իր նորամուտը Կոսովոյի դեմ խաղում, որի կազմում խփել է իր առաջին գոլը։ Պորտուգալիայի հավաքականի դեմ արտագնա խաղում Բալյայի գնդակը օգնել է թիմին տանել սենսացիոն հաղթանակ։

## Ելույթների վիճակագրություն
### Ակումբային

### Հավաքականում

**Ընդհանուր։ 28 խաղ / 4 գոլ;** eu-football.info:

## Նվաճումներ
**<big>Թիմային</big>**

 **«Վլազնիա»**
* Ալբանիայի գավաթի դափնեկիր՝ 2007/08

 **«Տիրանա»**
* Ալբանիայի գավաթի դափնեկիր **(2)**՝ 2010/11, 2011/12
* Ալբանիայի սուպերգավաթի դափնեկիր՝ 2011

 **«Սպարտա Պրահա»**
* Չեխիայի առաջնության արծաթե մրցանակակիր՝ 2012/13

 **«Ռիեկա»**
* Խորվաթիայի առաջնության արծաթե մրցանակակիր **(2)**՝ 2014/15, 2015/16
**<big>Անձնական</big>**
* Ալբանական սուպերլիգայի մրցաշրջանի լավագույն երիտասարդ տաղանդ՝ 2011/12

## Ծանոթագրություններ

## Արտաքին հղումներ
* 
* 
* 

Կատեգորիա:Ալբանացի ֆուտբոլիստներ
Կատեգորիա:Ալբանիայի հավաքականի ֆուտբոլիստներ
Կատեգորիա:Գենչլերբիրլիգիի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Յագելոնիայի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:Ռիեկայի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Սլավիա Պրահայի ֆուտբոլիստներ
Կատեգորիա:Սպարտա Պրահայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Դևիդ Բերրի

**Դավիդ Բերրի** (, ), ավստրալիացի դերասան։

## Վաղ տարիներ և կրթություն
Բերրին ծնվել է Կանադայի Տորոնտո քաղաքում՝ ավստրալիացիների ընտանիքում, որոնք տեղափոխվել են Սիդնեյ իրենց որդու ծնվելուց 7 տարի հետո։ Մինչ դերասանական կարիերան սկսելը նա լրագրող էր աշխատում։ Ապագա դերասանը սովորում էր դրամատիկական արվեստի ազգային ինստիտուտում, որը ավարտել է 2010 թվականին։

## Գործունեություն
2012 թվականին Բերրին հայտնվում է «Տուն և հեռու» սերիալում՝ Լոգան Մեյերի դերում։ Նույն թվականին նա նկարահանվել է «Լեդի-դետեկտիվ միսս Ֆրայն Ֆիշերը» հեռուստասերիալի էպիզոդներից մեկում։

2013 թվականին նա միանում է «Վայր, որը անվանում են տուն» հեռուստասերիալի հիմնական դերասանական կազմին՝ Ջեյմս Բլայթի դերում. գեյ, որին Ավստրալիայում 1950-ական թվականներին հետապնդում են համասեռամոլության պատճառով։

2016 թվականի օգոստոսին հայտնի է դարձել, որ Բերրին Starz ալիքի «Օտարականը» հեռուստասերիալում խաղալու է լորդ Ջոն Գրեյի դերը։

## Անձնական կյանք
2012  թվականին Բերրին ամուսնացել է Քրիստինե Տեսիկի հետ։ Իրենց զավակը ծնվել է 2016 թվականին։

## Ֆիլմագրություն

## Ծանոթագրություններ

Կատեգորիա:Ավստրալիացի դերասաններ
Կատեգորիա:Կանադացի հեռուստատեսային դերասաններ
Ավետարան (4893)

**Ավետարան** (4893), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4893 թվի տակ։ Ձեռագիրը գրվել է 1451 թվականին Կարապետ երեց գրիչի կողմից Վանում։ Ստացողը եղել է Փաշա տիկինը։ Գրված է թղթի վրա, որը ունի 31X21 չափս։ Ձեռագիրը կազմված է 266 թերթից։ Գրված է երկսյուն, բոլորգրով։ Ունի տերունական 10, ավետարանիչ 4, խորան 10, կիսախորան, լուսանցազարդ մանրանկարներ։ Կազմը՝ կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարան գրչի՝ 82ա, 264բ, հետագայի՝ 14ա (1606 թվական), 7բ, 205բ, 266բ (17-րդ դար), 1ա, 129ա (1722 թվական)։

## Ծանոթագրություններ
Ռազմիկ Գասպարյան

**Ռազմիկ Գրիգորի Գասպարյան** (հուլիսի 19, 1991 թվական, ՀԽՍՀ, Գեղարքունիքի մարզ, գյուղ Նորակերտ), Ապրիլյան քառօրյա պատերազմի մարտական գործողությունների մասնակից։

## Կենսագրություն
Ռազմիկ Գասպարյանը ծնվել է 1991 թվականի հուլիսի 19-ին Գեղարքունիքի մարզի Նորակերտ գյուղում։

### Կրթություն
1998-2008 թվականներին սովորել է Սեյրան Սարոյանի անվան միջնակարգ դպրոցում։

2015 թվականին ընդունվել է Հրազդանի հումանիտար իրավաբանական ինստիտուտ։

## Ռազմական գործունեություն
2009-2011 թվականներին որպես պարտադիր ժամկետային զինծառայող՝ ծառայել է հատուկ նշանակության բրիգադում։ 2012 թվականին նույն զորամասում պայմանագրային հիմունքներով որպես դիպուկահար է ծառայության անցել։

2014 թվականին Ռազմիկ Գասպարյանը նշանակվել է ջոկի հրամանատար, իսկ նույն թվականի դեկտեմբերին նշանակվել է խմբի հրամանատարի տեղակալի պաշտոնում։

2015 թվականին մասնակցել է Հունաստանի Հանրապետության Զինված ուժերի Կատադրոմոնի դասընթացներին և պարգևատրվել պատվոգրով։

2015 թվականի օգոստոսին ստացել է կրտսեր սերժանտի զինվորական կոչում։

2015 թվականի սեպտեմբերի 1-ից մինչև հոկտեմբերի 10-ը սովորել և ավարտել է Հետախուզական ուսումնական կենտրոնը՝ ստանալով դասակի հրամանատարի որոկավորում։

2016 թվականի Ապրիլյան պատերազմի ժամանակ Ռազմիկ Գասպարյանը եղել է Թալիշում, հիշում է, որ ապրիլի 2-ի լուսաբացին հակառակորդի ականն ընկել է գյուղի մեջ․

Հարցազրույցներից մեկի ժամանակ Գասպարյանը հիշում է Ապրիլյան քառօրյա պատերազմի դաժան օրերը և նշում․

Ռազմիկ Գասպարյանը հարցազրույցներից մեկի ժամանակ անդրադարձել է նաև պատերազմի իր մեծագույն ձեռքբերմանն ու կորստին․

Մի առիթով Ռազմիկ Գասպարյանն ասել է․

Ռազմիկ Գասպարյանը, ով այժմ «Ապրիլյան մարտական գործողությունների միության» նախագահն է, քառօրյայի մասնակիցների մասին խոսելիս նշում է․

## Պարգևներ և մրցանականեր
2013 թվականին ստացել է «Դյուցազուն» որակավորման կարգ։

2016 թվականին մասնակցելով Ապրիլյան քառօրյա պատերազմի մարտական գործողություններին՝ պարգևատրվել է «Մարտական խաչ» 2-րդ աստիճանի շքանշանով։

## Անձնական կյանք
Ռազմիկ Գասպարյանն ամուսնացել է 2012 թվականին։ Կինը Անի Խաչատրյանն է։ 2014 թվականին ծնվել է որդին՝ Արթուր Գասպարյանը, 2017 թվականին ծնվել է դուստրը՝ Մարիա Գասպարյանը։

## Ծանոթագրություններ

## Արտաքին հղումներ
* Հայաստանի ճամփեքով. Ռազմիկ Գասպարյան

Կատեգորիա:Արցախի Հանրապետության Պաշտպանության բանակի կրտսեր սերժանտներ
Կատեգորիա:ՀՀ զինված ուժերի կրտսեր սերժանտներ
Կատեգորիա:Քառօրյա պատերազմի մասնակիցներ հայկական կողմից